Esencijalni tremor
Esencijalni tremor (ET), također zvani benigni tremor, porodični tremor i idiopatski tremor, je zdravstveno stanje koje karakteriziraju nevoljne ritmičke kontrakcije i opuštanja (oscilacije ili pokreti trzanja) određenih mišićnih grupa u jednom ili više dijelova tijela nepoznatog uzroka. Obično je simetričan i zahvaća ruke, ]]šake]] ili prste; ali ponekad uključuje glavu, glasne žice ili druge dijelove tijela. Esencijalni tremor je ili "akcijski" (namjerni) tremor – pojačava se kada pogođeni pokuša koristiti zahvaćene mišiće tokom voljnih pokreta kao što su pri jedelu i pisanju – ili je to "posturni" tremor, prisutan uz trajni mišićni tonus . To znači da se razlikuje od tremora u mirovanju, kao što je onaj uzrokovan Parkinsonovom bolešću, koji nije u korelaciji sa kretanjem. Esencijalni tremor je progresivni neurološki poremećaj, najčešći poremećaj kretanja. Počinje obično nakon 40. godine, ali se može pojaviti u bilo kojoj dobi. Uzrok je nepoznat. Dijagnoza se postavlja promatranjem tipskog obrasca tremora u kombinaciji s isključenjem poznatih uzroka takvog tremora. Dok se esencijalni tremor razlikuje od Parkinsonove bolesti, koja uzrokuje tremor u mirovanju, esencijalni tremor se ipak ponekad pogrešno dijagnosticira i kao Parkinsonova bolest. Utvrđeno je da neki pacijenti imaju i esencijalni tremor i tremor u mirovanju. Liječenje esencijalnog tremora uključuje lijekove, koji se obično daju uzastopno, kako bi se odredilo koji je najefikasniji u kombinaciji s kojim ima najmanje neželjenih nuspojava. Injekcije "Clostridium botulinum" toksina (Botox) i ultrazvuk također se ponekad koriste za slučajeve otporne na lijekove.